प्रशिक्षण शिविर में किसानों को दी आधुनिक तकनीक की जानकारी
सोमवारको कृषि विभाग की ओर से पीपली में किसानों के लिए एक दिन का प्रशिक्षण शिविर लगाकर उन्हें कृषि के नए तौर-तरीकों की जानकारी दे अवगत करवाया गया। ताकि किसान कम लागत में मेहनत से फसलों की ज्यादा पैदावार प्राप्त कर सके। डाॅ. यशपाल दहिया ने इस अवसर पर किसानों को सम्बोधित करते हुए कहा कि किसानों को चाहिए कि वे कृषि विभाग की तरफ से चलाई जा रही योजनाओं का लाभ उठाए।
उन्होंने कहा कि आज कृषि करने के तरीकों में बहुत बदलाव हुआ है, लेकिन इसके बाद भी किसान पुरानी तकनीक पर ही कृषि करते रहे हैं। जिसके चलते किसान ज्यादा लागत मेहनत करने के बाद भी ज्यादा पैदावार प्राप्त नहीं कर पा रहा है। ऐसे में किसानों चाहिए कि नई तकनीक के सहारे कम लागत मेहनत में ज्यादा पैदावार प्राप्त करें। जिसके लिए कृषि विभाग किसानों की मदद के लिए हर समय तैयार है। इस अवसर पर डाॅ. हरीश दहिया ने किसानों को गेहूं की फसल में लगने वाली बीमारी, उनके लक्षण बीमारी की रोकथाम की जानकारी दी। इस अवसर पर पशु चिकित्सक डाॅ. श्रीभगवान ने किसानों को पशुओं की देखभाल ज्यादा दूध प्राप्त करने के तरीकों से अवगत करवाने के साथ ही विभाग की ओर से पशुपालकों के लिए चलाई जा रही योजनाओं की जानकारी मुहैया करवाई।
hin_Deva hin_Deva hin_Deva